cyanic-selkie/wikianc huggingface dataset:
Berwinne
Et ass de gréisste Waasserlaf am Pays de Herve, an a sengem Dall läit d'Abtei Val-Dieu.
Seng Haaptnieweflëss sinn de Bolland, d'Bel an de Ruisseau d'Asse.
Achille Grenier
Den Népomucène-Achille Grenier war e franséischen Ingenieur.
No sengem Studium op der École centrale des arts et manufactures de Paris, déi hien 1838 ofgeschloss hat, huet hie beim Canal de Marseille ënner dem Franz Mayor de Montricher geschafft. No e puer Joer huet hie seng Carrière als Eisebunnsingenieur bei der Compagnie des chemins de fer de la méditerranée ugefaangen. Hie gouf duerno ingénieur principal bei de Chemins de fer de l'est, a méi spéit ingénieur en chef bei der Société royale grand-ducale des chemins de fer Guillaume-Luxembourg.
Zesumme mam Auguste Letellier huet hien d'Pläng vun der Aler Bréck an den Eisebunnsviadukten an der Stad entworf, déi vun der brittescher Firma Waring Brothers gebaut goufen.
1866 (oder 1867) huet hie Lëtzebuerg verlooss fir an d'USA ze goen.
Epd Film
epd Film ass eng däitsch Filmzäitschrëft, déi zanter 1984 all Mount erauskënnt. Si gëtt publizéiert vum Evangelischer Pressedienst
De Virleefer war epd Kirche und Film, eng Zäitschrëft, déi sech däitlech méi op Kierchenthemae gestäipt hat.
epd Film gëtt op engem seriéise Niveau eng Iwwersiicht vun der Aktualitéit vum internationale Film. Den Ëmfang ass geklomme vu 40 Säiten am schwaarz/wäiss op 60 Säite komplett faarweg.
All Heft besteet aus dräi Deeler:
Aboncourt (Moselle)
Aboncourt (däitsch: Endorf) ass eng franséisch Uertschaft a Gemeng am Departement Moselle an der Regioun Grand Est, am Dall vun der Canner.
Epd Film
D'Redaktioun vun epd Film déi zu Frankfurt am Main hir Büroen huet, besteet aus dräi Redakteren. Verantwortleche Redakter vun 1984 bis 2002 war de Wilhhelm Roth, zanterhier ass et de Rudolf Worschech. Déi meescht Artikele gi vu fräie Mataarbechter geschriwwen.
Aboncourt (Moselle)
D'Uertschaft ass un de Verkéier ugeschloss iwwer Departementsstroossen D55 an D118e.
Fréier war Aboncourt un d'Eisebunnsnetz ugeschloss iwwer d'Linn Bettelainville-Mertzig. D'Gare déi ëm 1900 gebaut gouf ass haut am Besëtz vun der Gemeng a steet op der Lëscht vum Inventaire général du patrimoine culturel. Een Deel vun der Streck gëtt haut als Touristenzuch vun der Association lorraine d'exploitation et de modelisme A.L.E.M.F iwwer de Chemin de Fer touristique de la Vallée de la Canner de Vigy a Hombourg-Budange exploitéiert.
Geschichtleches
Beschreiwung vum Wopen am Originaltext:
D'argent à la croix cantonnée aux 1 et 4 d'un lion, et aux 2 et 3 d'un alérion, le tout de gueules.
Demographie
Quell: Cassini.ehess.fr
Cercle de Natation Dudelange
De Cercle de Natation Dudelange (CNDu) ass den Diddelenger Schwammclub, deen de 4. Mäerz 1945 ënner dem Numm Cercle des Sport Union Dudelange gegrënnt gouf. De Club ass un d'Lëtzebuerger Schwammfederatioun F.L.N.S. affiliéiert.
Chavannes-de-Bogis
Chavannes-de-Bogis ass eng Gemeng am Distrikt vun Nyon am Schwäizer Kanton Vaud.
Cercle de Natation Dudelange
Nieft dem Competiounsschwammen a senger Schwammschoul offréiert den CNDu nach als ee vun de wéinege Schwammclibb zu Lëtzebuerg Waasserball a Synchronschwammen.
Pachycephalosaurus
En huet am Zäitalter vun der Ieweschter Kräid, virun 71 - 65 Millioune Joer, gelieft.
En hat e Gewiicht vun 2 Tonnen a war 2,5 m héich a 4,6 m laang. En hat eng déck Hirschuel an ass op zwee Bee gaangen, un deenen allen zwee dräi grouss Zéiwe waren a fënnef kleng viischt Extremitéiten.
En huet Friichten, Blieder a kleng Déiere gefriess an a Bëscher gelieft.
Fonntplaze vu Fossilien sinn zu Alberta a Kanada.
Ubexy
Ubexy ass eng Gemeng am franséischen Departement Vosges. Am Uert, deen zum Arrondissement Épinal gehéiert, liewen 199 Awunner (Stand 1999).
Zu Ubexy gëtt et eng Trapistinnen-Abtei.
Arni-Séi
Den Arni-Séi ass e kënschtlëche Séi am Schwäizer Kanton Uri.
De Séi ass tëscht de Joren 1908 an 1912 entstanen, wéi e flaacht Landstéck vun zwou Staumaueren ofgespaart gouf.
Koordinate vum Séi:
Oriocourt
Oriocourt ass eng franséisch Uertschaft a Gemeng an der Regioun Grand Est am Departement Moselle.
Am Uert, deen zum Arrondissement Château-Salins gehéiert, liewen 58 Awunner (Stand 1999).
Zu Oriocourt gëtt et eng Benediktinerinnen-Abtei.
Frauen und Film
Frauen und Film ass eng feministesch däitschsproocheg Filmzäitschreft, déi 1974 vun der Regisseurin Helke Sander gegrënnt gouf.
D'Zäitschrëft kënnt zanter 1983 am Verlag Stroemberg / Roter Stern zu Frankfurt am Main eraus.
Frauen und Film ass dee wichtegsten däitschsproochege Forum fir feministesch Filmtheorie, a gëtt erausgi vun der Annette Brauerhoch, Gertrud Koch, Renate Lippert an der Heide Schlüpmann.
American Astronomical Society
D'American Astronomical Society (AAS) ass eng Gesellschaft an den USA, an där Astronomen an Amateurastronomen zesummeschaffen. Den Haaptsëtz ass zu Washington D.C. an hiert Haaptzil ass d'Lobbying. D'AAS gouf am Joer 1899 vum George Ellery Hale gegrënnt a vergëtt an der Tëschenzäit all Joer eng Rei vun Auszeechnungen.
D'AAS huet haut méi wéi 6500 Memberen an ass a 5 Ofdeelungen ënnergliddert:
Gesellschaft publizéiert eng Zäitschrëft fir Astronomen den Astronomical Journal.
Canton de Poitiers-5
De Canton de Poitiers-5 ass eng franséisch administrativ Andeelung am Arrondissement Poitiers, an der Vienne an der Regioun Nei-Aquitaine.
Chéserex
Chéserex ass eng Gemeng am Distrikt vun Nyon am Schwäizer Kanton Vaud.
Canton d'Annonay-Sud
De Canton d'Annonay-Sud war bis Mäerz 2015 eng franséisch administrativ Andeelung am Arrondissement Tournon-sur-Rhône, am Departement Ardèche an der Regioun Auvergne-Rhône-Alpes. Bei der Kantonalreform vun 2014 gouf de Kanton ofgeschaaft.
Coinsins
Coinsins ass eng Gemeng am Distrikt vun Nyon am Schwäizer Kanton Vaud.
Canton de Poitiers-4
De Canton de Poitiers-4 ass eng franséisch administrativ Andeelung am Arrondissement Poitiers, an der Vienne an der Regioun Nei-Aquitaine.
Nikloskierch zu Habscht
De Patréiner vun der Kierch ass den hellegen Niklos, deem säi Fest de 6. Dezember gefeiert gëtt. Niewepatréiner ass den hellegen Donatus, deem säi Fest den 30. Juni gefeiert gëtt.
D'Kierch steet an der Kierchestrooss, enger Säitestrooss vum CR106. Ronderëm d'Kierch war fréier de Kierfecht ugeluecht, wat een un enger Rei ale Grafsteng aus dem 18. a fréien 19. Joerhonnert ka gesinn. De Kierfecht ass haut westlech vun der Kierch an der rue du Cimetière.
Geschicht
1247 gouf d'Uertschaft Habscht am Testament vun der Gräfin Ermesinde ernimmt. Déi Zäit war Ielwen an Habscht zesummen eng Par.
Argos Panoptes
Den Argos Panoptes (lat. Argus) war an der griichescher Mythologie e Ris mat villen Aen, deen zimmlech schaarfsiichteg war (dohier och "Argusaen"). En huet d'Echidna an e Stéier erschloen déi Arkadien verwüst hunn. Schliisslech huet e vun der Hera den Uerder kritt d'Io, déi an eng wäiss Kou verwandelt gi war, ze bewaachen. Dem Hermes ass et awer gelongen hien anzeschléiferen an ëmzebréngen.
Pont-lès-Bonfays
Pont-lès-Bonfays ass eng franséisch Gemeng an de Vogesen an der Regioun Grand Est.
Nikloskierch zu Habscht
Geschicht
1772 krut déi fréier Habschter Kapell e Klackentuerm ugebaut.
Pont-lès-Bonfays
Ernimmenwäertes
Et ass eng vun de franséische Gemengen ouni Kierch.
Olympia (Griicheland)
Olympia (gr.: Ολυμπία) war en Hellegtum zum Zeus zu Elis an och d'Plaz wou d'Olympesch Spiller vun der Antiquitéit ausgedroe goufen.
Provenchères-lès-Darney
Provenchères-lès-Darney ass eng franséisch Gemeng an de Vogesen an der Regioun Grand Est.
Provenchères-lès-Darney läit um Nordrand vum Bois de Comte deen zum Staatsbësch vun Darney gehéiert. Laanscht d'Departementale D164 tëscht Provenchères an Darney sinn d'Gorges de la Gabionne, an am Weste vun der Uertschaft op der selwechter Strooss läit op enger Héicht vu 403 Meter de Col des Hauts Salins.
Olympia (Griicheland)
Schonn am Mëttelhelladikum stoung op der Plaz vun der spéiderer Altis eng kleng Uertschaft. Aus mykenescher Zäit goufen allerdéngs nëmme vereenzelt Saache fonnt, wärend um Hiwwel westlech iwwer Olympia a mykenescher Zäit eng wichteg Uertschaft stoung. D'Kultplaz ass ëm d'10./9. Joerhonnert v. Chr. entstanen. D'monumental Baute kruten hir definitiv Form allerdéngs eréischt am 4. Joerhonnert v. Chr.. Am Joer 426 huet den ostréimesche Keeser Theodosius II. d'Spiller an d'Fester op där Plaz verbidde gelooss, fir d'Heedentum ze bekämpfen.
Altis
D'Altis, den Hellegen Hiwwel vun Olympia, ass den Numm fir de Kärberäich vum Hellegtum vun Olympia. Eng vun den urspréngleche Kärzelle vum Kult op der Altis war de „Pelopion“, e Grafhiwwel aus der Bronzezäit, deen den Herakles soll opgeschott hunn. Eng weider Keimzell vum Kult ass och eng Äerdspléck um Kronoshiwwel, wou d'Orakel souz, wat spéider dem Zeus gewidmet gouf. Dëst Orakel huet och nach an historescher Zäit eng Roll gespillt.
Am Hellegtum sinn eng Partie Tempelen an Altär entstanen, op deenen Affer gemaach goufen - de Pausanias schwätzt vun 69 Altär. Am Norde stoungen op enger Terrass um Fouss vum Kronoshiwwel eng ganz Partie Schatzhaiser vu griichesche Poleis a westlech dovu stoung de Prytaneion. Am Laf vun der Zäit gouf d'Altis duerch d'Kadoen ëmmer méi räich, a vill Monumenter goufe gebaut. D'Altis, den Temenos vun Olympia, krut am 4. Joerhonnert och eng Mauer mat warscheinlech fënnef Dieren.
Baussent dem Temenos sinn eng Partie weider Baute fir d'Administratioun vum Hellegtum a fir d'Concoursen entstanen. De Buleuterion (6. Joerhonnert v. Chr.) war de Sëtz vum Olympesche Rot. Dat gréisst Gebai zu Olympia war de "Leonidaion", en Haus fir d'Gäscht aus dem 4. Joerhonnert v. Chr. wat a réimescher Zäit ëmgebaut ginn ass. Als Trainingsplaze fir d'Athlete gouf et eng "Palestra" (3. Joerhonnert v. Chr.) a fir d'Liichtathleten e Gymnasion (2. Joerhonnert v. Chr.) mat engem grousse Propylon. Nieft dem Buedhaus aus griichescher Zäit goufen ënner de Réimer Therme gebaut. E Bau aus dem 5. Joerhonnert v. Chr. gouf als Atelier vum Phidias identifizéiert, an deem déi monumental Zeusstatu fir den Tempel gebaut ginn ass. Och de Stadion, wou d'Concoursen ofgehale goufen, louch baussent der eigentlecher Altis. Déi gréisst Anlag war den Hippodrom, deen awer duerch de Floss Alpheios ewechgespullt ginn ass, an net méi erhalen ass.
Den Heratempel
Den Tempel, deen als Heratempel bekannt ass, läit am Norddeel vun der Altis, an ass den eelste Peripteraltempel am Hellegtum an ee vun de fréien doreschen Tempelen a Griicheland. Op dëser Plaz stoung warscheinlech wéi sou dacks schonn eng eeler Kultplaz. Den Tempel gouf ëm 600 v. Chr., warscheinlech als Geschenk vun der triphylescher Stad Skillous gebaut. Eréischt méi spéit, nodeem 580 v. Chr. d'Kontroll iwwer Olympia un Elis gaange war, gouf den Tempel der Gëttin Hera gewidmet. Um Ufank vum 4. Joerhonnert gouf den Tempel duerch en Äerdbiewen zerstéiert, nat net méi opgebaut.
De Bau war um Stylobat 50,01 × 18,76 Meter grouss, an hat mat enger Rankhal vu 6 op 16 Sailen e laange Grondrëss. Dës Saile waren ufanks aus Holz a goufe spéider mat Sailen aus Steen am Stil vun der Zäit ausgetosch. Dat erkläert, firwat d'Saile komplett ënnerschiddlech ausgesinn. Nach wärend der Réimescher Keeserzäit konnt de Pausanias eng Holzsail am Opisthodomos fannen. D'Mauere waren um Sockelberäich aus Steen, an doriwwer an altertëmlecher Weis aus Leemzillen opgemauert. D'Mauerzongen, d'Anten, ware mat Holzbrieder verkleet, fir d'Leemmaueren ze schützen. E sougenannte Lakoneschen Daach louch iwwer dem Ganzen. D'Giewele goufen duerch Akroteren aus Toun gekréint, déi en Duerchmiesser vun 2,5 Meter haten, a jeeweils aus engem Stéck gebrannt waren.
De Pausanias erzielt och vun zwee Kultbiller am Tempel selwer: op engem dovu souz d'Hera, op deem anere stoung den Zeus. Den Tempel gouf ausserdeem benotzt, fir déi vill Gëtterbiller a Geschenker ze lageren. Ee vun de wéinege Géigestänn, déi haut nach erhale sinn, ass den Hermes Praxiteles. Am Heratempel stoung och en Dësch, op deen d'Kränz fir d'Gewënner geluecht goufen. Hautdesdaags gëtt beim Heratempel d'Olympescht Feier ugefaangen.
Den Zeustempel
Tëscht 470 v. Chr. a 456 v. Chr. huet de Baumeeschter Libon den Zeustempel an doreschem Stil gebaut. De Halentempel mat senge 6 op 13 Saile war um Stylobat 64 op 28 Meter grouss, an zielt zu de wichtegste Bauwierker vun der fréiklassescher Architektur. D'Giewele ware mat Marberskupture besat. Op der Ostsäit vum Tempel war d'Thema eng lokal Seechen - d'Course tëscht dem Oinomaos an dem Pelops - duergestallt. Den Zeus erschéngt an der Mëtt als Schicksalsbestëmmer: hie kuckt no riets op de Pelops, deen d'Course gewonnen huet. Op der Westsäit vum Tempel ass de Kampf vun de Lapithen géint d'Kentauren duergestallt. D'Metopen iwwer Pronaos an Opisthodom weise Relieffer vun den zwielef Aufgabe vum Herakles. An der Cella stoung déi iwwer 12 Meter héicht Zeus-Statu vum Phidias aus Gold an Elfebeen, déi an der Antiquitéit zu de Siwe Weltwonner gezielt gouf.
A byzantinescher Zäit gouf de Bau als Kierch weiderbenotzt. Am 6. Joerhonnert gouf d'Gebai duerch den Äerdbiewe bis op d'Grondmaueren zerstéiert.
De Stadion
De Station gouf no Ausgruewungen am Joer 1961 restauréiert, an a seng Form vum 4. Joerhonnert v. Chr. bruecht (Stadionphas III). Vis-à-vis vum ale Stadion (II) war et ëm 75 m no Nordoste verréckelt ginn. Déi ganz Anlag vum Stadion war 213 Meter laang. D'Längt vun der Lafbunn waren ëm déi 192,28 Meter, hir Breed war tëscht 31 an 32 Meter. D'Lafbunn war vun einfache Grashiwwelen ëmginn, op deene 450.000 Zuschauer eng Plaz fonnt hunn. Aus Stee gouf et nëmmen eng kleng Tribün, déi fir d'Arbitteren an d'iewescht Paschtéierin vum Heratempel reservéiert war. Si war och déi eenzeg Fra, déi bei de Spiller duerft derbäi sinn. D'Athlete sinn duerch e Gank dee vun der Altis komm ass, an de Stadion komm. Bei Concourse gouf a Richtung Zeusaltor d. h. a Richtung Altis gelaf.
Entdeckungen an Ausgruewungen
Schonn de 14. August 1723 huet de Bernard de Montfaucon an engem Bréif un de Quirini, den Äerzbëschof vu Korfu, deen als Kenner vun der Antiquitéit bekannt war, ëm Ausgruewen zu Olympia gebieden.
1766 huet den engleschen Theolog Richard Chandler d'Plaz besicht. De Johann Joachim Winckelmann huet 1768 éischt Pläng gezeechent, an zu Olympia ugefaange mat gruewen, mä konnt net mat sengen Aarbechte weiderfueren, well hie fréizäiteg gestuerwen ass. De Fransous Fauvel huet 1787 eng éischt topographesch Skizz an eng Beschreiwung vun der Géigend erausginn. Englesch Archeologen hu sech elo och fir d'Plaz intresséiert, dorënner de Leake (1805) an den Dodwell (1806), déi kleng Ausgruewunge bei den Iwwerreschter vum Zeustempel virgeholl hunn. 1811 sinn de Cockerell, an 1813 de Lord Spencer Stanhope op Olympia komm, fir eng topographesch Kaart ze zeechnen. Eng Grupp vu franséische Geléierten huet 1829 grouss Deeler vum Zeustempel fräigeluecht. Zu systemateschen Ausgruewunge vu weidere Beräicher koum et duerch d'däitsch Ausgruewunge vun 1875 an 1881 zu deenen d'Archeologen Ernst Curtius a Friedrich Adler gehéiert hunn. D'Leedung op der Plaz huet dacks gewiesselt. D'Archeologe Gustav Hirschfeld an Adolf Boetticher sinn am Dall u Malaria krank ginn. Spéider hunn och d'Archeologe Georg Treu, Adolf Furtwängler a Karl Purgold, souwéi d'Architekte Richard Bohn a Wilhelm Dörpfeld zu Olympia gegruewen. Déi ausféierlech Beschreiwung vum Pausanias aus dem 2. Joerhonnert huet et erméiglecht, bal all d'Gebaier z'identifizéieren. En neie Musée gouf op der Ausgruewungsplaz gebaut, fir d'Fondstécker ënnerzebréngen. Bis 1897 goufe grouss wëssenschaftlech Publikatioune vun der Ausgruewung virgeluecht.
D'Gruewunge goufe spéider duerch d'Däitscht Archeologescht Institut ee Joer no den Olympesche Spiller zu Berlin (1936) nees opgeholl, an dauere mat Ënnerbriechunge bis haut. 1961 gouf de Stadion ausgegruewen a restauréiert. D'Ausgruewunge stinn zanter 1975 ënner der Leedung vum Helmut Kyrieleis.
Nikloskierch zu Habscht
Geschicht
1805 (aner Quelle soen 1809) gouf Habscht eng eegestänneg Par.
1851 (aner Quelle soen 1850) gouf op der Plaz vun der Kapell no de Pläng vum Antoine Hartmann en neit Kiercheschëff gebaut. Nëmmen den Tuerm ass vun der aler Kierch iwwerholl ginn.
1976 gouf dee gréissten Deel vun der Kierch duerch e Feier zerstéiert, nëmmen den Dréitabernakel, d'Relieffer vun den Evangeliste vum barocke Priedegtstull an e Bild vum hellegen Haupert sinn nach iwwreg bliwwen. Ënner dem Architekt Paul Espen gouf d'Kierch, där hir Baussemauere statesch nach an der Rei waren, nees opgebaut. Dobäi gouf en neie Plaffong agezunn, deen dem ale Schëff eng asymmetresch Form gëtt.
De 7. Mee 2017 gouf d'Par Habscht opgeléist an déi nei Par Äischdall-Helpert St-Willibrord integréiert, déi déi haiteg Gemenge Biissen, Habscht, Helperknapp a Sëll begräift.
Klacken
Am Kierchtuerm vun Habscht hänke sechs Klacken déi am Toun des", ces", b', as', ges' an es' oder och genannt re, do, la, sol fa, mi\flat lauden.
D'Fënsteren
D'Kierchfënsteren aus dem Joer 1978 si vum Gustave Zanter.
Io (Mythologie)
D'Io war an der griichescher Mythologie d'Priesterin vun der Hera zu Argos, Duechter vum Inachos a vun der Melia.
Nikloskierch zu Habscht
D'Uergel
D'Kierchenuergel staamt aus der Uergelmanufaktur Bridder Oberlinger vu Windesheim.
Io (Mythologie)
Mythos
Well den Zeus sech an d'Io verléift hat, huet en s'an eng wäiss Kou verwandelt fir dem Hera senger Jalousie z'entgoen. D'Hera huet sech awer net ier féiere gelooss an huet d'Kou vum Zeus als Geschenk verlaangt a se vum Argos Panoptes bewaache gelooss. Wéi den Hermes d'Io befreit huet, huet d'Hera se vun enger grousser Beel verfollege gelooss, déi se duerch ganz Europa gehetzt huet. Eréischt an Egypten huet si hir mënschlech Gestalt erëm kritt an huet dem Zeus den Epaphos gebuer, dee spéider Kinnek vun Egypte gouf a Memphis gebaut huet.
Déi Plaz wou d'Io vun Europa an Asie komm ass, soll spéider no hir den Numm Bosporos (= lb: "Rannerfuurt") kritt hunn. Och d'Ionescht Mier ass no der Io benannt ginn.
Nikloskierch zu Habscht
D'Krëppchen
D'Krëppchen an der Habschter Kierch kënnt aus engem Holzschnëtzeratelier vu St. Anton am Arlberg an Tiroul. D'Figure goufen der Kierch nom Groussbrand vun 1976 gestëft.
Benediktinerabtei Maria Laach
Maria Laach (vu lat. Maria ad lacum - Maria beim Séi) ass eng mëttelalterlech Benediktinerabtei.
Se läit an der däitscher Äifel, um westlechen Ufer vum Laacher Séi, engem Maar.
Melickshaff
De Melickshaff ass e Lieu-dit an der Gemeng Iechternach. D'Plaz huet hiren Numm vum Haff mam selwechten Numm.
Geographie
De Lieu-dit läit op enger Héicht vun 307 Meter am Flouer Mélick, ronn 630 Meter nërdlech vun der Neimillen. Iwwert eng Strooss déi op der Héicht vun der Uelegsmille vun den N11 fortgeet, kënnt een dohin. Vum Melickshaff aus féiere Gemengestroossen an d'Kalkesbaach an op Heeschbech.
Geschicht
Den Haff gouf 1766 eng éischt Kéier ernimmt, woubäi et housch, e wier al a baufälleg. E misst deemno schonn e Strapp virdrun existéiert gehat hunn. Op der Ferraris-Kaart ass en als Melingh agedroen.
"S V B M ATH I A ABBATE EPTERNA C ENS I F V N DI T V S ERE C TAF VI"
En huet, soulaang et dat gouf, zum Klouschter Iechternach gehéiert.
Lëscht vun de russesche Stied
Dës Lëscht vun de russesche Stied ass en Deel vun de Referenztabellen. D'Klassement vun de Stied an Uertschafte vu Russland ass eng Kéier no der Zuel vun den Awunner an eng Kéier nom Alphabet gemaach ginn.
Opgepasst: Et gëtt verschidden Aart a Weisen, déi kyrillesch Schrëft an déi laténgesch ëmzesetzen. Bei der lëtzebuergescher Wikipedia gëtt gréisstendeels déi Transkriptioun gebraucht, déi den däitschen Duden eis ugëtt (cf. d'Nummkonventiounen). Wien déi englesch Transkriptioun kennt, dee ka se gär als Viruleedung uginn, fir datt déi russesch Stied och an där Schreifweis fonnt kënne ginn.
Melickshaff
Geschicht
De Melickshaff gouf an den 1980er an 1990er Jore bekannt, well do d'Adepte vun der Engel Albert-Sekt zesummekoumen.
Lëscht vun de russesche Stied
Top 50 (no Awunnerzuel)
An dëser Tabell sinn déi 50 gréisst russesch Stied uginn, zesumme mat hirem Federatiounskrees. D'Zuel vun den Awunner ass um Stand vum 17. Januar 1979, 12. Januar 1989, 9. Oktober 2002 a 14. Oktober 2010, a bezitt sech just op d'eigentlech Stad, ouni hir Banlieuen.
Melickshaff
Geschicht
De 7. September 1987 gouf d'Gebai vum ale Melickshaff op den Inventaire supplémentaire vun der Lëscht vun de klasséierte Monumenter agedroen.
Niewent dem Haff steet eng Gedenkplack fir un dräi franséisch Aviateuren z'erënneren déi deen 10. Mee 1940 iwwert Iechternach hiert Liewe gelooss hunn. D'Plack gouf de 26. September 1976 ageweit.
Barrage Esch-Sauer
De Barrage Esch-Sauer steet am enken Éisleker Sauerdall op 1,2 km flossopwäerts vun der Uertschaft Esch-Sauer a faasst de Stauséi Uewersauer.
De Barrage, deen aus enger 47 m héijer Boustaumauer mat engem Krëmmungsradius vun 80 m am horizontale Plang besteet, ass tëscht 1955 an 1957 gebaut ginn, nodeem d'Lëtzebuerger Regierung am Joer 1953 d'Decisioun geholl hat, fir d'Drénkwaasserversuergung op Uewerflächewaasser zeréckzegräifen. D'Déckt vun der schmueler Konstruktioun variéiert tëscht 4,5 m um Fouss an 1,5 m op der Kroun. Iwwer déi 168 m laang Staumauer féiert eng zweespuereg 8 m breet Strooss mat engem Trottoir op all Säit, déi déi zwou Dallsäite verbënnt. Ënnen um 75 m laange Fouss ass de Barrage mat zwéi Schiberen ekipéiert.
Nieft dem primären Zil fir d'Drénkwaasserversuergung ze garantéieren, sollt de Barrage nach Fräizäitaktivitéiten, d'Produktioun vun Energie an d'Regulatioun vun der Sauer erméiglechen.
Produktioun vun Drénkwaasser
D'Opbereedung vum Waasser an der Statioun Esch-Sauer duerchleeft en Traitement vu fënnef Phasen: eng Ozonisatioun, eng Koagulatioun, eng Filtratioun op Basis vu Sand, eng Entsaierung an eng Desinfektioun. Dëst Waasser, wat de strenge Qualitéitscritère vum Drénkwaasser entsprécht, gëtt an de Reservoir Eschduerf gepompelt a leeft vun do aus an déi verschidde Statiounen uechtert d'Land.
Fräizäitaktivitéiten
Matzen am haitegen Naturpark Uewersauer implantéiert, mat ronderëm géie mat Bësch bewuessenen Häng, an enger wéineg bewunnter Regioun ouni Industrie sollt de Stauséi en touristeschen Unzéiungspunkt ginn. Staark vun hollänneschen a belsche Vakanzler besicht, bitt de Stau och dem Lëtzebuerger eng ganz Rëtsch vu Fräizäit- a Waassersportméiglechkeeten (Seegelen, Schwammen, Dauchen oder Fëschen), déi vu Lëlz u flossopwäerts erlaabt sinn. Motorboote sinn aus Waasserschutzgrënn net zougelooss. Toure mat engem Solarboot ginn ugebueden. E grousst Netz vu Wanderweeër an eenzel Plage si ronderëm de Séi ugeluecht.
Et gëtt 2 Seegelclibb um Stauséi, de Cercle Nautique de Lultzhausen an de Yacht Club du Grand-Duché de Luxembourg.
Produktioun vun Energie
Am Barrage ass ënnen um Fouss eng elektresch Zentral, déi mat zwou Francis-Turbinne mat enger unitärer Leeschtung vu 6,4 MW ausstafféiert ass. Mat Hëllef vun dësen Turbinne gëtt déi potentiell Energie vun de Waasserquantitéiten am Maschinneraum vum Barrage wann Nofro do ass an elektresch Energie ëmgewandelt an un d'Enovos geliwwert.
Regulatioun vun der Sauer
D'Flossbett vun der Uewersauer besteet aus geologesche Formatioune vum Devon mat kompakte wéineg poréisen a waasseronduerchlässege Schifersteng. Dësen Ënnergrond a well am Wanter wéineg Nidderschlagswaasser duerch d'Feele vun der aktiver Vegetatioun verdonst, bréngt et mat sech datt d'Sauer an där Joreszäit grouss Debite kritt. An där Hisiicht déngt de Stauséi an de Grenze vu senger Capacitéit als temporäre Baseng fir d'Debite vun der Sauer ze reegelen an Héichwaasser am ënneschte Laf ze reduzéieren.
Lëscht vun de Patréiner
Déi gängeg Lëschte vu Patréiner ginn dacks kritiséiert datt se heefeg willkürlech opgesat goufen. Studie vun de Stadpatréiner hunn erginn, datt dem Dieter Heinrich Kerler seng Kompilatioun Die Patronate der Heiligen, déi ëmmer erëm ofgeschriwwe gëtt a keng Quellen ugëtt, zimmlech onzouverlässeg ass. Doduerch sinn och vill vun de follgenden Donnéeën mat enger gewësser Virsiicht ze benotzen.
Kuckt och
Патрон (покровител)
Maurice Koechlin
De Maurice Koechlin, gebuer den 8. Mäerz 1856 zu Buhl am Elsass, a gestuerwen de 14. Januar 1946 zu Veytaux an der Schwäiz, war e franséischen Ingenieur, deen d'Struktur vum Eiffeltuerm entworf huet.
Säi Liewen
De Koechlin huet zu Mulhouse säi Lycée gemaach an ass dunn op d'ETH op Zürich gaangen, wou e Schüler vum Karl Culmann war, dem Grënner vun der graphescher Statik.
Armand Jean du Plessis de Richelieu
Den Armand Jean du Plessis, Kardinol an Herzog vu Richelieu, gebuer de 5. (oder 9.) September 1585 zu Paräis an do gestuerwen de 4. Dezember 1642, war e franséische Prelat a Staatsmann.
Seng Wuerzelen
Dem Richelieu seng Famill huet dem Landadel vum Poitou ugehéiert. Zanter dem spéide 15. Joerhonnert hat si d'Landgutt Richelieu, am Südoste vu Chinon. De Papp vum Richelieu, de François du Plessis, war Kapitän vun de Garden, d'éischt beim Kinnek Henri III., dem leschten Herrscher aus dem Haus Valois, an duerno beim Kinnek Henri IV., dem éischten Herrscher aus dem Haus Bourbon.
Säi Liewen
1606 gouf de Richelieu zum Bëschof vu Luçon geweit. Hie war ee gudden Administrateur an huet eng remarkabel Aarbecht a senger Diözees geleescht, besonnesch am Beräich vun der Volleksmissioun an de ländleche Paren, an och wat d'Conversioun vun de Protestanten ubelaangt. 1614 gouf hie vum Klerus aus dem Poitou an d'Generalstänn delegéiert, déi zesummegeruff gi waren, fir déi schlëmm Situatioun, an där Frankräich no der Ermuerdung vum Henri IV. war, z'iwwerwannen. Och wann d'Generolstänn net vill erreeche konnten, war de Richelieu do sou positiv opgefall, datt d'Regentin Marie de Médicis, Witfra vum Henri IV., hie 1616 zum Staatssekretär genannt huet, mat de Ressortën Innenpolitik a Krich. Wéi de Kinnek Louis XIII. als groussjäreg unerkannt gouf, an no der Ermuerdung vum Concini, dee laang, als Favorit vun der Regentin, eng zweiwelhaft Politik geféiert hat, huet de Richelieu der Kinneksmamm hir Ongnod an hiren Exil zu Blois, respektiv zu Avignon missen deelen. An deene Joren huet hie wéinstens zwou Schrëfte verfaasst a publizéiert. Doduerch awer, datt de Richelieu déi delikat Reconciliatiounsverhandlungen tëscht der Kinneksmamm an dem jonke Louis XIII. zu engem gudden Enn konnt bréngen (1619-1620), huet seng politesch Carrière een neien Ulaf kritt. Hien huet mam Herzog vu Luynes, engem gudde Frënn vum Kinnek, eng Zort Allianz geschloss, gouf 1622 vum Poopst zum Kardinol gemaach an huet, mat der Ënnerstëtzung vun der Kinnigin Anne d'Autriche, dem Louis XIII. säi Mësstrauen no an no iwwerwonn. Am Abrëll 1624 ass de Richelieu Member vum Conseil royal (Ministerrot) ginn, an am August vum selwechte Joer war hie schonn de Chef dovun. Hien huet d'Funktioune vum wichtegsten oder éischte Minister bis zu sengem Doud behalen.
De Richelieu huet ëmmer nëmme versicht, d'Muecht vum franséischen Herrscher am Land selwer ze stäerken an d'Virherrschaft vu Frankräich an Europa z'etabléieren. Hien huet deemno engersäits dee wibbelesche franséischen Adel missen domestizéieren, an och d'Muecht vun de Protestanten a Frankräich briechen (Édit de Grâce d'Alès, 1629), an anerersäits d'Ëmklamerung vu Frankräich duerch déi zwou Linne (Spuenien an Éisträich) vum Haus Habsburg sprengen. No an no ass d'franséisch Monarchie effektiv gestäerkt ginn, an d'Kinnekräich ass ëmmer méi zu engem zentraliséierte Staat gewuess, deen um beschte Wee war, fir eng Hegemonialmuecht an Europa ze ginn. Aussepolitesch huet de Realpolitiker Richelieu, deen am eegene Land d'Protestante klenggehalen huet, d'protestantesch Fürsten am Räich géint de Keeser aus dem Haus Habsburg ënnerstëtzt. Säi Wierk ass vum Mazarin fortgeféiert ginn.
De Richelieu huet d'Compagnie des Cent-Associés gegrënnt, a mam Traité vu Saint-Germain-en-Laye koum de Québec zeréck un d'Fransousen, nodeem den David Kirke déi franséisch Kolonie 1629 besat hat.
De Richelieu war bekannt fir seng Ënnerstëtzung vu Konscht a Literatur. Hien huet 1635 d'Académie française gegrënnt.
Maurice Koechlin
Säi Liewen
Hie war dunn Ingenieur bei der Compagnie des chemins de fer de l'Est a gouf 1897 Chef vum Bureau d'Études vum Gustave Eiffel senger Entreprise fir metallesch Konstruktiounen an ëffentlech Aarbechten, déi dësen 1868 gegrënnt huet.
Radio Latina
Radio Latina ass eng kommerziell Radiosstatioun zu Lëtzebuerg. Si gouf de 5. Oktober 1992 vun der Societé Européenne de Communication Sociale lancéiert, enger S.à r.l. no Lëtzebuerger Recht, an där sech Persounen, Entreprisen (dorënner Saint-Paul Luxembourg) a Veräiner zesummefonnt hunn.
Zil ass et, de romaneschsproochege Communautéiten zu Lëtzebuerg, enger geschaten 150.000 Leit, an an den Nopeschregiounen e Radiosprogramm an hire Sproochen ze bidden. Dat si virun allem Portugisesch, mä och Spuenesch, Italieenesch a Franséisch. Radio Latina gëtt iwwer 4 Senderen op de Frequenzen 91,7, 101,2 an 103,1  FM ausgestraalt.
12 Leit schaffe fest bei Radio Latina, derbäi kommen eng 60 fräi Mataarbechter. De Comité de gérance gouf bis 2013 vum Marcel Glesener presidéiert an duerno vum November 2013 bis Mäerz 2019 vun der Isabel Wiseler-Lima. Gerante sinn de Luis Barreira an de Jean Vanolts, de Luis Barreira ass och Generaldirekter.
Der TNS-ILRES Plurimedia Etude 2017.I no hunn tëscht Februar 2016 a Februar 2017 (mat Ausnam vun der Summervakanz) an der Moyenne all Dag 25.200 Leit iwwer 12 Joer Radio Latina gelauschtert.
Maurice Koechlin
Säi Liewen
Hie war bestuet an hat 6 Kanner.
Um Spaweck
Der Famill Koechlin hire Stambam.
Tunnel Gousselerbierg
Den Tunnel Gousselerbierg ass en Autobunnstunnel op der lëtzebuergescher Autobunn A7 deen d'Verbindung vum Uelzechtdall mat dem Mamerdall mécht.
Echidna (Mythologie)
D'Echidna war an der griichescher Mythologie en Ongeheier mat Fraekierper, der hiren Ënnerleif an e Schlaangekierper iwwergaangen ass. D'Iwwerliwwerung nennt verschidden Elteren: de Phorkys an d'Keto, den Tartaros an d'Gaia oder de Chrysaor an d'Styx. Hire Mann war den Typhon, deem se verschidden aner Ongeheier gebuer huet, z. B. De Kerberos, d'Chimaira, d'Sphinx an den Neméiesche Léiw.
Tunnel Gousselerbierg
En huet eng Längt vun 2.695 Meter a seng Entrée um Kapp Luerenzweiler ass um P.K. 11.03. Et ass een Tunnel mat engem Bockel dran an e geet vun de béide Portaler mat enger maximaler Pente vun 0,5 bis 0,75% erop. Säin héchste Punkt ass um P.K. 11.917.
Op der Säit vum Uelzechtdall ginn déi zwéi Réier op der selwechter Héicht an de Bierg eran, mä op der Säit vun der Mamer leie se op verschiddenen Niveauen. Am Tunnel selwer sinn zwou Kéieren, déi eng mat engem Radius vun 1.651 Meter an déi aner mat engem vun 1.000. De Säitenhank ass maximal 3,75% an deenen zwéi Réier.
Op der déifster Plaz ass den Tunnel 115 Meter ënner dem Buedem.
Den Tunnel geet praktesch op senger ganzer Längt ënner Bëscher a Felder erduerch.
Am Tunnel gëtt et 8 Säitegallerien déi sou grouss gebaut sinn datt Hëllefstruppen, am Fall wou et néideg ass, mat hire Gefierer era fuere kënnen.
Echidna (Mythologie)
D'Echidna, déi zwar stierflech war awer net gealtert ass, huet a Kilikien oder um Peloponnes gelieft a Spazéiergänger, déi bei hirer Hiel laanscht komm sinn, ausgeraibert bis se schliisslech vum Argos Panoptes embruecht ginn ass.
Schluecht vu Verdun
D'Schluecht vu Verdun war eng vun de gréisste Schluechte vum Éischte Weltkrich. Si huet den 21. Februar 1916 mat engem Ugrëff vun däitschen Truppen op d'franséisch Stellunge bei Verdun ugefaangen. Si ass den 20. Dezember 1916, ouni grouss Verännerung vum Frontverlaf, zu Enn gaangen.
No der éischter Marneschluescht an dem Stellungskrich, dee sech ëmmer méi laang higezunn huet, huet den däitschen ieweschte Kommando (OHL) gemierkt datt e lues a lues d'strategesch Initiativ verluer huet. De Generalstabschef vun den däitsche Buedemtruppen, Erich von Falkenhayn, wollt nämlech Frankräich duerch e Groussugrëff an d'Knéie kréien. Den Zilpunkt vun der Offensive war d'Stad Verdun, an d'Forte ronderëm Verdun, wéi de Fort de Douaumont an de Fort de Vaux.
Den OHL huet geplangt, de Frontbou ëm d'Stad Verdun an déi virgelagert Festungen op eng riicht Linn ze bréngen. Déi, no däitscher Meenung, staark geschwächt franséisch Arméi sollt "ausgeblutt" ginn.
Beim Fort vun Douaumont hate se liicht Saach, well zur Zäit vun der däitscher Attack war deen nëmme mat 57 Mann besat. Fir de Rescht hate se sech verrechent. D'Fransousen hu sech staark verdeedegt a konnten déi däitsch Offensiv stoppen. De Philippe Pétain, deemools Kommandant vun der 2. Arméi, huet ripostéiert an direkt eng Verbindung mat Bar-le-Duc an d'Weeër geleet. An Zäit vu 24 Stonne koumen 3.000 Camione mat Material an Ersatztruppen iwwer d'Voie sacrée un d'Front.
Doropshin huet de von Falkenhayn drop gebaut, fir d'franséisch Truppe lues a lues kleng ze kréien. De Pétain huet awer bei deem Spill net matgemaach an dofir gesuergt, datt ëmmer frësch ausgerascht Truppen op der Front waren, an hien huet e Roulement ugeuerdert, datt d'Zaldoten ni ganz laang an den éischte Linne bliwwe sinn.
Grenobel
Grenobel (Grenoble op Franséisch; Grenoblo op frankoprovenzalesch) ass eng Stad am Südoste vu Frankräich a Chef-lieu vum Departement Isère.
Grenobel ass mat iwwer 157.000 Awunner déi gréisst Héichgebiergstad an den Alpen, nach virun Innsbruck mat deem d'Stad touristesch vill gemeinsam huet. Grenobel läit ronn 150 Kilometer südlech vu Genf, 100 Kilometer südëstlech vu Lyon an 350 Kilometer nërdlech vun der Côte d'Azur.
Geographie
Grenobel läit tëscht de Massiver vum Vercors (am Südwesten), der Chartreuse (am Norden) an der Kette vu Belledonne (am Südosten). D'Stad läit ongeféier am Zentrum vun de franséischen Alpen a gëtt dowéinst och dacks « capitale des Alpes » genannt.
Ufanks war d'Stad awer net um Zesummefloss vun Drac (den Draach) an der Isère (d'Schlaang) gebaut, mä géint d'Bastille, der eenzeger Plaz am Dall vum Grésivaudan wou eng Bréck konnt gebaut ginn. Grenobel ass (a senger urbainer Zon) eng vun de flaachste Stied vun Europa, wat dozou féiert, datt hei och vill mam Vëlo gefuer gëtt. D'Stad ass dominéiert vun der Bastille, enger aler defensiver Festung déi op enger Héicht vu 475 Meter gebaut ginn ass, a vum Zentrum duerch en Téléphérique kann erreecht ginn, deen ëmgangssproochlech « les bulles » genannt gëtt. Hanner der Bastille läit de regionale Naturpark vun der Chartreuse.
Geschicht
Grenobel war scho vun de kelteschen Allobroger bewunnt. An den Annale vun de Réimer gëtt d'Plaz eng éischt Kéier am Joer 43 v. Chr. als Cularo ernimmt, eng Stadmauer gëtt et schonn am Joer 286. Am Joer 377 gëtt d'Stad op den Numm Gratianopolis (nom Keeser Gratian) ëmgedeeft, wou sech den haitegen Numm dovun ofleet.
Zanter dem 4. Joerhonnert ass Grenobel e Bëschofssëtz; am Joer 879 fält et un d'Kinnekräich Burgund an zanter dem Joer 1242 huet d'Grenobel d'Stadrecht. D'Universitéit gouf am Joer 1339 gegrënnt. 1349 ass Grenoble mat der Dauphiné u Frankräich gaangen.
Am 18. Joerhonnert war d'Stad virun allem fir d'Konschthandwierk bekannt. D'Dynastie vun den Dëschler vun der Hache huet landeswäit u Bedeitung gewonnen, wéi si den Titel Dëschler vun den Herzoge vun Orléans krut. D'Wierker sinn nach haut am Musée Dauphinois zu Grenobel ze gesinn. Scho 1788 koum et an der Stad zu enger antiroyalistescher Revolt (Journée des Tuiles), déi de Kinnek gezwongen huet, d'Generalstänn vun der Provënz anzeberuffen. Wärend der Revolutioun gouf d'Stad op den Numm Grelibre ëmgedeeft, a krut hiren haitegen Numm nees ënner dem Napoleon zeréck.
De 26. Mee 1944 huet d'Stad ënner engem schwéiere Bombardement gelidden.
Am Joer 1968 goufen do déi X. Olympesch Wanterspiller opgefouert. Ënner engem gewaltege finanziellen Opwand (ëmgerechent ëm déi 460 Milliounen €) gouf d'Stad deemools fir déi grouss Organisatioun ausgebaut, well de Staatspresident Charles de Gaulle d'Geleenheet wollt ausnotzen, fir Grenobel als Symbol vun der Moderniséierung vu Frankräich ze presentéieren.
Jumelage
D'Stad Grenobel huet Partnerschafte mat follgende Stied:
Abtei
Eng Abtei ass e chrëschtlecht Klouschter – also Gebaier, an deenen d'Membere vun engem reliéisen Uerde liewen – dat vun engem Abt oder enger Äbtissin geleet gëtt. Nëmmen e puer Uerde kënnen Abteien hunn: Benediktiner, Zisterzienser an Trappisten, Regularkanoniker (Premonstratenser, Chanoines Augustins); bei all deenen aneren Uerden (z. B. Franziskaner) schwätzt ee just vu Kléischter. E Klouschter vun de genannten Uerde gëtt Abtei duerch d'Awëllegung vum Poopst, wa verschidde Konditiounen erfëllt sinn (der Reegel vum Hl. Benedikt no mussen z. B. 13 Persounen do liewen).
Wat d'Architektur vun enger Abtei ugeet, solle (wa méiglech) verschidden Oploe respektéiert ginn. Sou sollen déi wichtegst Raimlechkeeten (d. h. d'Kierch, de Kapitelsall an de Refectoire) vum Kräizgank aus erreechbar sinn. Déi Plazen, wou eventuell méi Kaméidi ass, wéi Atelieren oder Ställ (um Schema "Wirtschaftsgebaier"), sollen e bëssi méi wäit ewech sinn. D'Gebaier ronderëm de Kräizgank (ausser der Kierch) hu méi Stäck, do sinn dann ë. a. d'Bibliothéik an d'Zellen (Zëmmeren) vun de Bewunner.
Vill Kléischter (ouni Abtei ze sinn oder kënnen ze ginn) goufen nom selwechte Bauschema gebaut.
Eng Abtei zu Lëtzebuerg ass zum Beispill d'Benediktinerabtei Klierf. Zu de fréieren Abteien zielen ënner anerem d'Abtei Iechternach, d'Abtei Almënster an d'Abtei Neimënster.
Olympesch Summerspiller 2012
D'Olympesch Summerspiller 2012''', offiziell d'Spiller vun XXX. Olympiad''' genannt, goufe vum 27. Juli bis den 12. August 2012 zu London a ofgehalen.
Commugny
Commugny ass eng Gemeng am Distrikt vun Nyon am Schwäizer Kanton Vaud. Op 6,52 km² wunnen eng 2.400 Awunner op enger Héicht vu 419 Meter.
Parthenophilie
Parthenophilie, vum Griicheschen parthenos, "Jongfra" a philia "Léift", ass en Ausdrock, dee vum Magnus Hirschfeld staamt, deen domat d'Onfäegkeet vu Mënsche beschriwwen huet, mat anere wéi virginale Frae geschlechtlech ze verkéieren.
Um Ufank ass den Hirschfeld dovun ausgaangen, datt et e lesbesche Syndrom wier.
Wëssenschaftlech Theorie
Wann eng Theorie eng laang Rei vun Tester (Observatiounen an Experimenter) iwwerstanen huet, da kann een unhuelen, datt si d'Realitéit richteg beschreift, datt si also e Fakt ass.
Beispiller vu wëssenschaftlechen Theorien, déi sech als richteg erwisen hunn:
Leader
D'Leader-Approche encouragéiert d'Bevëlkerung an hir Vertrieder a Veräiner a Gemenge fir sech Gedanken iwwer d'Entwécklungspotential vun hirem Gebitt ze maachen an hir Schlussfolgerungen a Form vun Entwécklungsprojeten ëmzesetzen. Idealerweis geschitt dat am Kader vu Partnerschaften tëscht verschiddenen Acteure vun der ländlecher Entwécklung wéi z. B. Vertrieder vu soziokulturelle Vereenegungen a Representanten aus Tourismus, Wirtschaft, Schoulwiesen an aus der lokaler a regionaler Politik. Haaptziler sinn dobäi d'Verbesserung vun der Liewensqualitéit an d'Diversifizéierung vun der regionaler Ekonomie.
Follgend Elementer spillen an der Leader-Initiativ eng wichteg Roll:
Geschicht
D'Europäesch Kommissioun huet d'Initiativ Leader 1989 an d'Liewe geruff fir de ländleche Raum, deen am Ëmbroch war an u Bedeitung verluer huet, ze stäipen, him nei Entwécklungschancen z'erschléissen a ganz einfach en neie Wee ze probéieren. Prioritär Ziler waren d'Schafe vun neien Aarbechtsplazen an d'Verbesserung vum soziokulturelle Liewen.
Bis elo gouf et 4 Oploe vun der Initiativ:
Leader I
Beispill vun engem bekannte Projet: Téi vum Séi.
Leader II
Tëscht 1994 an 1999 gouf d'Zilgebitt vun der Initiativ op de ganzen Norde vum Land ausgebreet. Et sinn 2 Leader-Gruppen entstanen:
Beispill vun engem bekannte Projet: Guichet unique PME
Leader +
Tëscht 2000 an 2006 gouf d'Zilgebitt vun der Initiativ op de ganze ländleche Raum vum Land ausgeweit. 4 Leader-Gruppe konnten europäesch Hëllefe kréien:
Eng fënneft Grupp ass am Westen entstanen an ass ouni europäesch Hëllef, mä mat lokalen an nationale Mëttele finanzéiert ginn:
Beispill vun engem bekannte Projet: Konzept an Ariichtung vun Internetstuffen a Koordinatioun vu Computer- a Sproochecoursen iwwer den Tripticon an der Regioun Norden.
Leader
Follgend lokal Aktiounsgruppen hunn am Kader vun der neier Fërderperiod en Aktiounsprogramm eraginn:
Heikki Kovalainen
Den  Heikki Kovalainen gebuer den 19. Oktober 1981 zu Suomussalmi a Finnland, ass e Formel 1 Pilot.
Zanter dem Mäerz 2008 ass hie Pilot bei der Ecurie McLaren.
Canton de Lamastre
De Canton de Lamastre ass eng franséisch administrativ Andeelung am Arrondissement Tournon-sur-Rhône, am Departement Ardèche an der Regioun Auvergne-Rhône-Alpes.
Coppet
Coppet ass eng Gemeng am Distrikt vun Nyon am Schwäizer Kanton Vaud.
Crans-près-Céligny
Crans-près-Céligny ass eng Gemeng am Distrikt Nyon am Schwäizer Kanton Vaud.
1980
D'Joer 1980 huet op engem Dënschdeg ugefaangen. Et war e Schaltjoer.
Bjarte Engen Vik
De Bjarte Engen Vik gebuer den 3. Mäerz 1971 zu Tromsø, ass een norwegesche Spezialist an der nordescher Kombinatioun.
Deyvillers
Deyvillers ass eng franséisch Gemeng an de Vogesen an der Regioun Grand Est.
Deyvillers läit op der Nationale N420 déi vu Saint-Dié op Épinal féiert.
Duerch d'Uertschaft leeft d'Baach Ruisseau de Saint-Oger, e rietsen Niewefloss vun der Musel.
Canton de Poitiers-6
De Canton de Poitiers-6 ass eng fréier franséisch administrativ Andeelung am Arrondissement Poitiers, an der Vienne an der Regioun Nei-Aquitaine.
Couvin
Couvin ass eng belsch Stad an der Provënz Namouer. Si krut den Titel Stad duerch en Arrêté Royal vun 1985.
Geographie
Couvin Läit am Dall vun der Eau Noire
Geschichtliches
Couvin war eng vun de Bonnes villes am fréiere Fürstentum Léck.
Am Joer 1096 huet de Baudouin II., dee Soue gebraucht huet fir bei engem Kräizzuch matzemaachen, Couvin zesumme mat sengen anere Propritétéiten dem Otbert, Prënz-Bëschof vu Léck, fir 50 Goldmark verkaaft. Doderzou hunn nach follgend Uertschafte gehéiert: Frasnes, Nismes, Pesche, Boussu-en-Fagne, Gonrieux, Dailly, Petigny an Aublain.
Canton de Poitiers-7
De Canton de Poitiers-7 ass eng fréier franséisch administrativ Andeelung am Arrondissement Poitiers, an der Vienne an der Regioun Nei-Aquitaine.
Couvin
Geschichtliches
Vun do un huet Couvin bis zum Enn vum 18. Joerhonnert zu Léck gehéiert, a gouf duerno wéi déi aner Deeler vun der Belsch fir eng kuerz Zäit vu 1795 - 1814 am Departement Sambre-et-Meuse u Frankräich ugeschlooss.
Schluecht vun der Somme
D'Schluecht vun der Somme huet den 1. Juli 1916 a Form vun enger brittesch-franséischer Groussoffensiv géint déi däitsch Stellungen ugefaangen.
Déi brittesch-franséisch Alliéiert haten déi Attack schonn am Dezember 1915 op der Konferenz zu Chantilly decidéiert, fir dem Stellungskrich an den Trancheeën en Enn ze maachen. De 4. September konnten d'Fransouse Forest a Cléry-sur-Somme zeréckerueweren. Annerhallwe Mount duerno konnten déi marokanesch Kolonialtruppen de Fort de Douaumont bei Verdun zeréckerueweren, an an der Nuecht vum 1. op den 2. November hunn déi däitsch Truppen d'Nopeschfestung de Fort de Vaux opginn.
Duerch déi Victoiren opgemontert huet de franséische Marechal Joffre deklaréiert: "Toutes les audaces sont permises", ouni vill Ophiewes vun de grousse Verloschter ze maachen.
D'Offensiv gouf den 18. November am selwechte Joer ofgebrach, ouni dat eng militäresch Entscheedung erbäigefouert gi war, d'alliéiert Truppen hate knapps 10 Kilometer Front gutt gemaach. Dobäi koum, datt géint November déi däitsch Aviatioun erëm Här a Meeschter an der Loft war.
Mat iwwer 1 Millioun Doudegen, Verwonnten oder Vermësste war et déi Schluecht, déi am Éischte Weltkrich op alle Säiten zu de gréisste Verloschter gefouert huet. D'Englänner hate 400.000 Mann verluer, d'Fransousen 200.000, an op der däitscher Säit ware 450.000 Zaldote gefall.
E groussen Deel vum Echec vun där Offensiv war, well den Arméiskommando sech op den Asaz vun den engleschen Tankse Mark I verlooss hat, an de 15. September an der Géigend vu Flers eng Panzerattack lancéiert hat.
Déi niddreg Zuel vun de gepanzerte Gefierer, knapps 50 Stéck, an d'schlecht Maîtrise dovun, waren net déi bescht Viraussetzunge fir sou eng Attack. Dozou koum dat d'Tanksen net an engem Verband geschafft hunn, mä mat Koppelen oder klengen Unitéite laanscht d'Front verdeelt waren. De Moment fir d'Panzerattack, war trotz de Warnunge vun den Tankisten, schlecht erausgesicht ginn, sou datt e groussen Deel dovun am schwéieren, duerch de ville Reen, opgeweechten Terrain stieche blouf. D'Panzerung war och sou schappeg, datt se schonn duerch konzentréiert Maschinnegewierfeier konnte schwéier beschiedegt a gestoppt ginn.
Canton de Tournon-sur-Rhône
De Canton de Tournon-sur-Rhône ass eng franséisch administrativ Andeelung am Arrondissement Tournon-sur-Rhône, am Departement Ardèche an der Regioun Auvergne-Rhône-Alpes.
Nationale Sluitingsprijs
Den Nationale Sluitingsprijs ass eng Vëloscourse vun engem Dag, déi an der Belscher Provënz Antwerpen gefuer gëtt.
Zanter 2005 gehéiert dës Course zum UCI Europe Tour an ass zanterhier an der Klass 1.1 agestuuft.
Danaos
Den Danaos (gr. Δαναος, "Schléifer", lat. Danaus) war an der griichescher Mythologie de Jong vum Belos an der Anchinoë, Brudder vum Aigyptos. D'Griichen hunn en als Ancêtre vun den Danaër ugesinn.
Mythos
Dem Danaos seng 50 Duechteren (Danaiden) si vun hirem Monni gezwonge ginn seng 50 Jongen ze bestueden. Mat Hëllef vun hirem Papp ass et hinnen awer gelongen hir Männer (bis op de Lynkeus) an der Hochzäitznuecht ëmzebréngen. Den Danaos ass mat sengen Duechteren op Argos geflücht, wou en de Kinnek verdrängt huet.
Canton de Saint-Georges-lès-Baillargeaux
De Canton de Saint-Georges-lès-Baillargeaux ass eng fréier franséisch administrativ Andeelung am Arrondissement Poitiers, an der Vienne an der Regioun Nei-Aquitaine.
Astrofotografie
D'Astrofotografie ëmfaasst déi Methode vun der Fotografie, mat deene Stären an aner Himmelskierper am visuelle Liicht ofgebilt an dauerhaft op verschidde Medien (fotografesch oder elektronesch) gespäichert ginn.
Mat hirer Hëllef kann een och Objeten duerstellen, déi ze liichtschwaach fir visuell Observatioune sinn. Fotografesch Emulsiounen (Filmer, Placken) oder elektro-optesch Bildsensoren hunn am Géigesaz zum A d'Eegeschaft, d'Wierkung vum Liicht wärend laange Beliichtungszäite sammelen ze kënnen. D'Objete vun der Astrofotografie reeche vun de Kierper aus dem Sonnesystem (Planéiten, Asteroiden, Koméiten, Meteoren asw.) iwwer Objeten an eiser Mëllechstrooss (Stären,Stärekéip, Niwwel) bis zu de wäitste Galaxien a Galaxiëkéip.